NORAKSTS

|  |  |
| --- | --- |
| 29.06.2023. | Nr.6/33 |

###### GROZĪJUMS JELGAVAS VALSTSPILSĒTAS PAŠVALDĪBAS DOMES 2023. GADA 27. APRĪĻA LĒMUMĀ NR.4/29 “ATĻAUJA SAVIENOT AMATPERSONAS AMATUS ANDRIM RĀVIŅAM”

**Atklāti balsojot: PAR – 10** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds), **PRET – nav**, **ATTURAS – 5** (A.Rāviņš, A.Pagors, G.Kurlovičs, A.Rublis, A.Tomašūns),

Valsts amatpersona Andris Rāviņš lūdz atļauju savienot Jelgavas valstspilsētas biedrību un nodibinājumu atbalsta programmas komisijas priekšsēdētāja, Jelgavas valstspilsētas pašvaldības grantu programmas “Atbalsts komersantiem un saimnieciskās darbības veicējiem” komisijas priekšsēdētāja, Pedagogu radošo darbu konkursa “Mācies digitāli” komisijas priekšsēdētāja, Izglītības iestāžu vadītāju profesionālās darbības novērtēšanas komisijas priekšsēdētāja un Jelgavas valstspilsētas pašvaldības Apbalvojumu piešķiršanas komisijas priekšsēdētāja amatu ar biedrības “Hercoga Jēkaba klubs” prezidenta amatu.

Jelgavas valstspilsētas pašvaldības dome ar 2023. gada 27. aprīļa lēmumu Nr.4/29 “Atļauja savienot amatpersonas amatus Andrim Rāviņam” nolēma atļaut Andrim Rāviņam savienot Jelgavas valstspilsētas pašvaldības domes priekšsēdētāja amatu ar ieņemtajiem amatiem Jelgavas valstspilsētas pašvaldības izveidotajās komisijās un ar amatiem citās institūcijās, kā arī ieņemamos amatus Jelgavas valstspilsētas pašvaldības izveidotajās komisijās ar amatiem citās institūcijās.

Saskaņā ar likumu “Par interešu konflikta novēršanu valsts amatpersonu darbā” 4.panta otro daļu Andris Rāviņš ir valsts amatpersona minētā likuma izpratnē, līdz ar to likuma “Par interešu konflikta novēršanu valsts amatpersonu darbībā” noteiktajā kārtībā ir jāsaņem rakstveida atļauja amatu savienošanai.

Izvērtējot Andra Rāviņa 05.06.2023. iesniegumu par atļauju savienot valsts amatpersonas amatus un konstatējot, ka biedrības “Hercoga Jēkaba klubs” prezidenta amata savienošana ar ieņemtajiem amatiem Jelgavas valstspilsētas pašvaldības izveidotajās komisijās neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai, saskaņā ar likuma “Par interešu konflikta novēršanu valsts amatpersonu darbībā” 7.panta ceturto un sesto daļu, 81.panta pirmo, ceturto, piekto un septīto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt grozījumu Jelgavas valstspilsētas pašvaldības domes 2023. gada 27. aprīļa lēmuma Nr.4/29 “Atļauja savienot amatpersonas amatus Andrim Rāviņam” 2.punktā, papildinot aiz vārdiem “biedrības “Latvijas Lielo pilsētu asociācija” biedrs” ar vārdiem “biedrības “Hercoga Jēkaba klubs” prezidents”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 30. jūnijā